Töö eesmärgiks on kindlaks teha, millised nahkhiireliigid uuritaval alal esinevad, kas nahkhiired koonduvad sügisese rände ajal Kõpu poolsaarele, ning kas soodsate ilmaolude korral toimub ränne üle mere. Püütakse kindlaks teha, kas soodsate ilmaolude korral võivad nahkhiired toituda uuritaval alal mere kohal lennates. Sellesarnaseid uuringuid on tehtud Rootsis (Ahlén, Baagøe & Bach, 2009), kuid Eesti kohta on ainult üksikuid vaatlusi Saaremaalt Sõrvest ja Keri  saarelt.